Δικαίωμα συμμετοχής στο Πρόγραμμα έχουν φυσικά πρόσωπα που διατηρούν εμπράγματο δικαίωμα (πλήρη κυριότητα, επικαρπία ή ψιλή κυριότητα) σε επιλέξιμη κατοικία.
Αν υπάρχουν περισσότεροι δικαιούχοι εμπράγματων δικαιωμάτων (συγκύριοι) σε επιλέξιμη κατοικία, ισχύουν τα παρακάτω:
Αν η κατοικία χρησιμοποιείται από έναν εκ των συγκυρίων, δικαίωμα συμμετοχής στο Πρόγραμμα έχει μόνο ο συγκύριος που την ιδιοκατοικεί.
Αν η κατοικία χρησιμοποιείται από έτερο πρόσωπο μη συγκύριο (περιπτώσεις ενοικίασης ή δωρεάν παραχώρησης), δικαίωμα συμμετοχής στο Πρόγραμμα έχει οποιοσδήποτε συγκύριος με εμπράγματο δικαίωμα πλήρους κυριότητας ή επικαρπίας (όχι ψιλής κυριότητας).
Οι δυνητικοί δικαιούχοι του Προγράμματος «Εξοικονομώ – Ανακαινίζω για νέους», κατοικίες με ενεργή αίτηση σε κάποιο από τα προηγούμενα προγράμματα ενεργειακής αναβάθμισης («Εξοικονόμηση Κατ’ Οίκον ΙΙ», «Εξοικονομώ-Αυτονομώ» και «Εξοικονομώ 2021») και
κατοικίες βραχυχρόνιας μίσθωσης (Airbnb) δεν έχουν δικαίωμα συμμετοχής στο νέο Πρόγραμμα.